สวัสดีครับผมอายุ 52 ปี เคยสูบบุหรี่มา 27 ปีแล้วเลิกเมื่อ 4 ปีก่อน ตรวจสุขภาพมีค่าไขมันเลวสูงเกิน 200 กินยาละลายลิ่มเลือด 20 มก.มาสองสามปีแล้ว ตรวจครั้งล่าสุดได้ค่า LDL 161ปัจจุบันนั่งทำงานหน้าคอมพ์มาก มีอาการปวดต้นคอด้านหลังเวลาเอนคอไปด้านหลัง ปวดบั้นเอวเวลาขี่มอเตอร์ไซค์ บางรครั้งรู้สึกวิงเวียนคล้ายจะเป็นลมหรือจะอาเจียร มีคำถามตรงจุดนี้ว่าจะมีอะไรบกพร่องกับกระดูกต้นคอและกระดูกสันหลังตอนล่างหรือไม่ครับปล.มีอาการวิตกกังวลง่าย ปรึกษาคุณที่โรงพยาบาลสมเด็จเจ้าพระยาอยู่ ใช้ยาคลายเครียดวันละ 1 แคปซูล
สวัสดีค่ะ จากอาการปวดดังกล่าวมา อาจเกิดจาก-กล้ามเนื้อคออักเสบ มักสัมพันธ์กับท่าทาง มีจุดกดเจ็บ อาจปวดร้าวลงไปตามแนวกล้ามเนื้อได้-มีกระดูกคอเสื่อม-กระดูกคอกดทับเส้นประสาท ทำให้ปวดคอ ร้าวลงแขน มีแขนอ่อนแรงหรือชาร่วมด้วย-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด อาจเป็นที่กล้ามเนื้อหลายๆมัด พร้อมกันได้-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดการดูแลตัวเองเบื้องต้น งดการทำท่าทางที่ทำให้ปวดมากขึ้น ฝึกยืดเหยียดกล้ามเนื้อคอ งดยกของหนัก รับประทานยาแก้ปวด ยาแก้อักเสบที่ไม่ใช่สเตียรอยด์ได้ ออกกำลังกายสม่ำเสมอควรไปพบแพทย์หากปรับพฤติกรรมและรับประทานยาแก้ปวดแล้วยังไม่ดีขึ้น ปวดมากขึ้นเรื่อยๆจนรบกวนการใช้ชีวิตประจำวัน มีแขนขาอ่อนแรงหรือชาร่วมด้วยและสุดท้ายขอแสดงความยินดีและชื่นชมที่สามารถเลิกบุหรี่ได้และหันกลับมาดูแลสุขภาพอย่างดีค่ะ